**ДОКЛАД**

**ЗА ИЗВЪРШЕНА ПРОВЕРКА НА**

**„НЕНКО ТРИФОНОВ ФУУДС” ООД**

**с. Ведраре, Община Карлово**

На основание План за контролната дейност за 2019 г. на РИОСВ – Пловдив, утвърден от Министъра на околната среда и водите и Заповед № РД-230/19.08.2019 г. на Директора на РИОСВ-Пловдив е извършена проверка на 19.09.2019 на „Ненко Трифонов фуудс” ООД, с. Ведраре, Община Карлово.

1. **Цел на проверката:**

Основна цел на проверката е установяване на нивото и степента на съответствие на дейността в обекта с изискванията, заложени в Закона за опазване на околната среда, специализираните закони и подзаконовите нормативни актове към тях.

**II. Проверени инсталации:**

Основната дейност на „Ненко Трифонов фуудс“ ООД е производство на млечни продукти. Производственият обект: „Мандра – Млечна долина“ е разположен в общ. Карлово, с. Ведраре, ул. „Десета“ № 30, собственост на „Ненко Трифонов фуудс“ ООД.

Извършена е проверка на производствената площадка:

* цехове за преработка на сурово мляко и производство и опаковка на млечни продукти;
* хладилни камери за съхранение на готова продукция;
* парна котелна инсталация за собствени производствени нужди;
* площадки за разделно събиране и временно съхранение на формираните производствени отпадъци и склад за съхранение на опасни химични вещества;
* пречиствателно съоръжение за биологично пречистване на битово - фекални отпадъчни води;

**III. Констатации от проверката по компоненти и фактори:**

**1. *Фактор „Отпадъци”***

Основното производство на дружеството е съсредоточено в една сграда за производство на млечни продукти, една сграда за опаковане и 12 бр. хладилни камери за съхранение на готовата продукция. На територията на обекта се намира 1 бр. парен котел за собствени технологични нужди, използващ като гориво – слама.

За образуваните от дейността отпадъци, дружеството притежава утвърдени от Директора на РИОСВ – Пловдив работни листове за класификация на отпадъци по приложение № 5 от Наредба № 2 от 2014г. за класификация на отпадъците, като за същите са осигурени места и съдове обозначени с табели за съхранение, до предаването им на лица притежаващи документ по чл. 35 от ЗУО. Дружеството притежава договор от 02.01.2019г. с „Донарекс“ ЕООД, договор от 02.01.2019г. с „Папир БГ“ ООД и договор с ЕТ „Ненко Трифонов“ за предаване на генерираните от дейността отпадъци. Представиха се заверени от Директора на РИОСВ – Пловдив, отчетни книги по приложение № 1 от Нередба № 1/2014г. за реда и образците, по които се предоставя информация за дейностите по отпадъците, както и реда за водене на публични регистри, които се водят коректно и редовно. Представи се изпратен годишен отчет за дейности по отпадъци за 2018г. до ИАОС – София с вх. № 10099/12.03.2019г.

Дружеството произвежда опаковани продукти след употребата, на които се образуват масово разпространени отпадъци от опаковки. Представи се Договор № 3110/13.05.2016г. с „Булекопак“ АД, организация по оползотворяване на отпадъци от опаковки и Удостоверение № 3110, че същото участва в колективна система по смисъла на чл. 14, ал. 2, т. 2 от Закона за управление на отпадъците /ЗУО/ (обн. *ДВ. бр. 53/13.07.2012г. с посл. изм. и доп.*) и чл. 28, ал. 1 от Наредба за опаковките с валидност до 31.12.2022г. Представиха се месечни-справки по приложение № 15 от Наредба за определяне на реда и размера за заплащане на продуктова такса (*обн. ДВ. бр. 30/2016г. с посл. изм. и доп*.) за период 01.08.2018г. до 31.08.2019г. и фактура № 0000167116 от 13.09.2019г. за заплатена продуктова такса към организацията.

***2. Компонент води***

На обекта се формират отпадъчни води с битово - фекален характер и производствени от измиване на помещения, съоръжения и съдове. Отпадъчните води се пречистват в локална пречиствателна станция с биологично стъпало, намираща се на площадката на обекта. Пречистените отпадъчни води се отвеждат в канализационната мрежа на с. Ведраре и от там в повърхностен воден обект р. Бяла река. С оглед установяване качеството на заустваната отпадна вода е взета проба за анализ от изход ПС на обекта. Пробонабирането е извършено от гл. специалист на ПЛ – Пловдив в присъствието на представител на дружеството.

***3. Компонент въздух и опасни химични вещества***

За нуждите на производството и осигуряване на технологична пара се използва котел ПКМ-2.5, работещ на твърдо гориво – слама. Димните газове се отвеждат организирано посредством изпускащо устройство (ИУ) – комин с височина 13м. ИУ е оборудвано с пробовземна точка за провеждане на собствени периодични измервания (СПИ) на концентрациите на вредни вещества, изпускани в атмосферния въздух, утвърдена от Директора на РИОСВ – Пловдив. Дружеството провежда СПИ по реда на Глава V от Наредба № 6/1999г. (обн. ДВ. бр. 31/1999г. с посл. изм. и доп.). С Писмо вх. № О-2460/27.08.2019г.пред РИОСВ – Пловдив е представен доклад за извършени през месец юни 2019г. СПИ на емисиите на вредни вещества, изпускани в атмосферния въздух при работата на котела. При оценка на доклада са установени превишения на нормите за допустими емисии (НДЕ) по показатели прах и въглероден оксид. За замърсяване на околната среда над допустимите норми, дружеството има наложена текуща месечна санкция, която продължава да действа. При проверката се представи дневник за експлоатацията на котела, съгласно който същият работи 4 (четири) часа дневно.

За нуждите на производството в обекта се експлоатират общо 12 бр. хладилни системи, от които 5 бр. са въведени в експлоатация през 2019г. Представиха се досиета на всички съоръжения, изготвени съгласно образец на приложение № 3 към чл. 29, ал. 1 от Наредба 3 1 от 2017г. (обн. ДВ. бр. 20/2017г.). Досиетата се водят редовно с последен запис от извършени проверки за течове от 30.10.2018г. и 12.08.2019г. Проверките са извършени от фирма „“КОЛД“ ЕООД с документ за правоспособност № 223/27.11.2015г. издаден от ББКМ с валидност до 27.11.2020г. Дружеството е представило отчет за 2018г. с вх. № О-651/12.02.2019г. в РИОСВ-Пловдив, изготвен съгласно образеца на приложение № 9 към чл. 35, ал. 1 от Наредба № 1/2017г.

При извършеният обход се констатира, че наличното хладилно оборудване е етикетирано съобразно изискванията на чл. 12 от Регламент (ЕС) № 517/2014г.

**ΙV. Съответствие, последващ контрол.**

Не са констатирани несъответствия на обекта с изискванията на екологичното законодателство.

**ДОЦ. СТЕФАН ШИЛЕВ**

*Директор на РИОСВ - Пловдив*